CELEX: 62021TN0697
Language: el
Date: 2021-10-26 00:00:00
Title: Υπόθεση T-697/21: Προσφυγή της 26ης Οκτωβρίου 2021 — FC κατά EASO

3.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 2/46
            
         
      Προσφυγή της 26ης Οκτωβρίου 2021 — FC κατά EASO
      (Υπόθεση T-697/21)
      (2022/C 2/64)
      Γλώσσα διαδικασίας: η ελληνική
      
         Διάδικοι
      
      
         Προσφεύγουσα: FC (εκπρόσωποι: Β. Χριστιανός, Α. Σκουλίκης και Γ. Κελεπούρη, δικηγόροι)
      
         Καθής: Ευρωπαϊκή Υπηρεσία Υποστήριξης για το Άσυλο (EASO)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρωθεί η προσβαλλομένη υπ’αριθμόν EASO/EDD/2021/112 από 25.07.2021 απόφαση της ΑΑΣΣΠ του EASO, με την οποία απερρίφθη η, κατ’ άρθρο 90, παρ. 2 του Κανονισμού Υπηρεσιακής Καταστάσεως των Υπαλλήλων της Ένωσης, από 26.03.2021 ένσταση της προσφεύγουσας και
               
            
                  —
               
               
                  να καταδικαστεί ο EASO στο σύνολο της δικαστικής δαπάνης της προσφεύγουσας.
               
            
         Ισχυρισμοί/Λόγοι και κύρια επιχειρήματα
      
      Προς στήριξη της προσφυγής, η προσφεύγουσα προβάλλει τέσσερεις λόγους.
      
                  1.
               
               
                  Πρώτος λόγος αντλούμενος από το γεγονός ότι η προσβαλλόμενη απόφαση πάσχει διότι παραβιάζει το δικαίωμα άμυνας της προσφεύγουσας.
               
            
                  2.
               
               
                  Δεύτερος λόγος αντλούμενος από το γεγονός ότι η προσβαλλόμενη απόφαση πάσχει διότι παραβιάζει το δικαίωμα στη χρηστή διοίκηση.
               
            
                  3.
               
               
                  Τρίτος λόγος αντλούμενος από το γεγονός ότι η προσβαλλόμενη απόφαση πάσχει διότι παραβιάζει το δικαίωμα της αποτελεσματικής δικαστικής προστασίας της προσφεύγουσας.
               
            
                  4.
               
               
                  Τέταρτος λόγος αντλούμενος από το γεγονός ότι η προσβαλλόμενη απόφαση πάσχει διότι παραβιάζει τη γενική αρχή της οικονομίας της διαδικασίας.